als_Latn dik_Latn sag_Latn
Ambasadorët e akredituar në Kosovë nuk kanë qenë të ftuar për seancën e sotme të zhvilluar nga Blloku LDK- VV- AAK- Nisma. Lajmin e ka konfirmuar për Gazetën Blic, deputetja e Lidhjes Demokratike të Kosovës, Alma Lama.
Sipas saj, ftesa për ambasadorët e akredituar bëhet nga ana e protokollit. “S’kanë qenë të ftuar sepse atë e bën Sekretaria e Kuvendit”, ka thënë ajo për Gazetën Blic.
Ndryshe, sot deputetët e Bllokut LVAN e kanë mbajtur një seancë, ku kanë mbajtur fjalime të deputetëve, të cilët e kanë akuzuar PDK-në se e ka uzurpuar shtetin.
Kryetari i PDK-së, Hashim Thaçi në anën tjetër, e ka quajtur jo kushtetuese dhe jo legale mbledhjen e mbajtur nga ana e Bllokut LVAN.
als_Latn als_Latn als_Latn als_Latn